သာႏမဏေႏကျောႏ

ဟဝ်သေထွိုက်ငါႏ သာႏမဏေႏကျောႏခရာႏ
ဝေင်ꩻအမရပူရ(တောင်မြို့) ပျုကျမ်ꩻဘာသာဋီကာ ဗွေႏဆရာႏတောႏ ဗွေႏဗွန်ဇနကာဘိဝံသ တဲမ်းထွို့ꩻဖေႏစီꩻကန်ꩻထွူ တဲင် ဝေင်ꩻမန္တလေꩻ၊ ပရိယတ္တသာသနဟိတအစွိုꩻသား အွဉ်မာꩻတဲႏစ မန်းသက္ကရာဇ် ၁၃၁၁-ဗာႏရိုꩻနုဲင်းနဝ်ꩻသွူ။
သာႏမဏေႏကျောႏ အစွိုꩻသားဖုံႏ
တဲႏရီးရီး ဝေင်ꩻမန္တလေꩻ၊ ဆုဲင်ꩻနဝ်ꩻ ပဂိုꩻ၊ ရန်ႏကုန်ႏ၊ မော်ႏလမြိုင်ကျွန်း (ဧရာႏဝတီႏ)၊ မြင်းခြံ၊ တောင်ႏကီꩻ၊ ပခုက္ကူ၊ မုံရွာ၊ သထုံႏ၊ တံတားဦး၊ နေပြည်တော်၊ စစ်တွေ၊ ပြင်ဦးလွင်၊ ကော့ကရိတ်၊ သန်လျင်-ဖုံႏကိုလဲ့ မာꩻလွေꩻနုဲင်းနုဲင်းနဝ်ꩻသွူ။
(ယိုခါနဝ်ꩻ- ဟိုပုံꩻဝေင်ꩻကိုလဲ့ အဝ်ႏလွေꩻလဲဉ်းနေနေသွူ)။

ပွယ်ꩻရီလိတ်ပုံႏစံႏ
သာႏမဏေႏကျောႏ ပွယ်ꩻရီလိတ်ယို ဖြေႏဗာႏ ပထမရန်း၊ ဒုတိယရန်း၊ တတိယရန်း-အဝ်ႏ(၃)ရန်းနုဲင်းနဝ်ꩻသွူ။
တရန်းတရန်းယို ဖြေႏဗာႏ(၁)နေင်ႏ၊ အရန်းလယို မဉ်ႏအောင်ႏထွူမꩻ ဖြေႏဗာႏအရန်းကီကီသွူ။ ပေါႏမဉ်ႏအောင်ႏလို့ (၃)ရန်းမꩻ ဆဲင်ႏရာꩻအစွိုꩻသား ဖေႏအပ်လွေꩻ “သာသနာလင်္ကာရ”သာႏမဏေႏကျောႏဘွဲ့၊ ကအောင်ႏထွူ(၃)ရန်းသား အဘွဲ့တောႏဆꩻချာ နဝ်ꩻ အောင်ႏရာꩻအစွိုꩻသား ဖေႏလွေꩻဘွဲ့ထူꩻ “အလင်္ကာရ-အာဇည”စတဲင်နုဲင်းနဝ်ꩻသွူ။
သက်အခန်ꩻအထွော့
ပွယ်ꩻရီလိတ်ယိုနဝ်ꩻ ဖြေႏလꩻကွို့ꩻ သျင်ႏအသက်(၂၀)မာꩻလသားလွုမ်ꩻ၊ ကွဲႏတွော့ꩻ ယိုခါနဝ်ꩻ ဗွေႏဗွန်တန်သီး ထွားလွေꩻထာꩻတာႏ ဆွာꩻအတွက်တဲင် ယစွိုꩻစွိုꩻနဝ်ꩻ ရဟန်ꩻတဲ့ဖြေႏအဝ်ႏလꩻဒျာႏ-ခွင်ꩻဖေႏခါꩻနုဲင်းနဝ်ꩻတဲ့ အဝ်ႏဒျာႏနဝ်ꩻသွူႏ
ပျဌာန်းလိတ်ဖုံႏ
ပထမအရန်းကိုနဝ်ꩻ (က) ဝိနယ်ꩻမဟာဝါႏပါဠိတောႏ ( ခ ) အင်္ဂုတ္တုရ်ပါဠိတောႏ (တဲႏဧကနိပါတ် ဗꩻတိကနိပါတ်)၊ ( ဂ ) ဓမ္မပဒအ ဋ္ဌကထာ (ယမကဝဂ်တွမ်ႏ အပ္ပမာဒဝဂ်)၊ (ဃ) သဒ္ဒါႏ ၅-စောင်ႏ (သန္ဓိ-နာမ်ႏ-ကာရက-အာချာတ်-ကိတ်)၊ ( င ) အဘိဓမ္မတ္ထသင်္ဂဟ ခလ(၃)ပဲင်ꩻ (စိတ်-စေတသိက်-ပကိဏ်း)။
ဒုတိယရန်းကို-
(က) စူဠဝါပါဠိတောႏ/ပရိဝါပါဠိတောႏ ( ခ ) အင်္ဂုတ္တိုရ်ပါဠိတောႏ (တဲႏစတုက္ကနိပါတ် ဗꩻဆက္ကနိပါတ်)၊ ( ဂ ) ဓမ္မပဒအဋ္ဌကထာ (တဲႏစိတ္တဝဂ်ဗꩻ ဒဏ္ဍဝဂ်)၊ (ဃ) သဒ္ဒါႏ ၇-စောင်ႏ (သန္ဓိ-နာမ်ႏ-ကာရက-အာချာတ်-ကိတ်-သမာသ်-တဒ္ဓိတ်)၊ ( င ) အဘိဓမ္မတ္ထသင်္ဂဟ (၆)ပဲင်ꩻ (စိတ်-စေတသိက်-ပကိဏ်း-ဝီထိ-ဝီထိမုတ်-ရုပ်)။
တတိယရန်းကို-
(က) ပါရာဇိကဏ်တွမ်ႏ ပါစိတ်ပါဠိတောႏ ၊ ( ခ ) အင်္ဂုတ္တိုရ်ပါဠိတောႏ (တဲႏသတ္တကနိပါတ် ဗꩻ ဧကာဒသကနိပါတ်လို့)၊ ( ဂ ) ဓမ္မပဒအဋ္ဌကထာ (တဲႏဇရာဝဂ် ဗꩻဗြာဟ္မဏဝဂ်လို့)၊ (ဃ) သဒ္ဒါႏ ၈-စောင်ႏ (သန္ဓိ-နာမ်ႏ-ကာရက-အာချာတ်-ကိတ်-သမာသ်-တဒ္ဓိတ်-ဥဏာဒ်)၊ ( င ) အဘိဓမ္မတ္ထသင်္ဂဟ ခလ(၉)ပဲင်ꩻ (စိတ်-စေတသိက်-ပကိဏ်း-ဝီထိ-ဝီထိမုတ်-ရုပ်-သမုစ္စည်း-ပစ္စည်း-ကမ္မဋ္ဌာန်ꩻ)။
ကပျဌာန်းခါꩻဒါႏ ပါဠိအဋ္ဌကထာႏဖုံႏအကို နေးတွမ်ႏအဋ္ဌကထာႏနယ်ꩻ၊ ဋီကာနယ်ꩻဖုံႏတဲင် ထွဉ်ႏဖေႏနယ်အနက်၊ နေးတွမ်ႏသဒ္ဒါႏ နယ်ꩻ သင်္ဂဟနယ်ꩻဖုံႏတဲင် ထွဉ်ႏတွက်ရုပ်စတဲင်တွမ်ႏ ထွဉ်ႏတွမ်အလꩻတရာꩻနမ်းထွူတွော့ꩻ ဝွေႏဖန်ႏလွေꩻသင်္ဂျိုဟ်ႏနယ်ꩻဖုံႏစတဲင် နုဲင်းနဝ်ꩻဖုံႏသွူ။
ပုဂ္ဂိုလ်ႏကအောင်ႏထွူလဲဉ်းသားအတာႏ (၁) ပါရာဇိကဏ်ႏပါဠိတောႏ လိတ်မဲ့ငါ (၃၈၁)၊ (၂) ပါစိတ်ပါဠိတောႏ လိတ်မဲ့ငါ(၄၇၀)၊ (၃) မဟာဝါပါဠိတောႏ လိတ်မဲ့ငါ (၅၁၁)၊ (၄) စူဠဝါပါဠိတောႏ လိတ်မဲ့ငါ (၅၀၈)၊ (၅) ပရိဝါပါဠိတောႏ လိတ်မဲ့ငါ (၃၉၀)။ စုစုခြွဉ်း ဝိနယ်ꩻ(၅)ကျမ်ꩻ လိတ်မဲ့ငါ (၂၂၆၀)။
အင်္ဂုတ္တိုရ်ႏ ပထမဖွူꩻ လိတ်မဲ့ငါ (၅၈၀)၊ အင်္ဂုတ္တိုရ်ႏ ဒုတိယဖွူꩻ လိတ်မဲ့ငါ (၅၁၃)၊ အင်္ဂုတ္တိုရ်ႏ တတိယဖွူꩻ လိတ်မဲ့ငါ (၅၅၈) စုစုခြွဉ်း အင်္ဂုတ္တိုရ်ႏ(၁၁)ကျမ်ꩻ လိတ်မဲ့ငါ (၁၆၅၁)မဲ့ငါ။
ဓမ္မပဒအဋ္ဌကထာ ပထမဖွူꩻ လိတ်မဲ့ငါ (၄၄၇)၊ ဓမ္မပဒအဋ္ဌကထာ ဒုတိယဖွူꩻ လိတ်မဲ့ငါ (၄၅၄)၊ စုစုခြွဉ်း ဓမ္မပဒအဋ္ဌကထာ (၂၆) 
ဝဂ် လိတ်မဲ့ငါ (၉၀၁)မဲ့ငါ၊ သဒ္ဒါႏ (၈)စောင်ႏ၊ သင်္ဂဟ (၉)ပဲင်ꩻဖုံႏယို သွဉ်ထူႏတဲးတဲးဝါးဝါးခါꩻ ဆရာႏထျꩻထွူတဲင် နဲင်ႏငံႏတောႏအစိုႏ ရပွယ်ꩻရီလိတ်ဖုံႏအကို ဓမ္မာစရိယပွယ်ꩻရီလိတ်၊ နိကာယ်ပွယ်ꩻရီလိတ်၊ တိပိဋကပွယ်ꩻရီလိတ်ဖုံႏလဲ့ မဉ်ႏနွို့ဖြေႏနဝ်ꩻ အောင်ႏမျင်ႏ ယိုꩻအီစွဉ်ႏနဝ်ꩻသွူ။
မဉ်ႏထွာချꩻလိတ်သားတဲ့ ကုဲင်းထွာနွောင်ꩻဒါႏ ချꩻလိတ်ယံ၊ မဉ်ႏဟော်ꩻတရာꩻလဲ့ ထွာနွောင်ꩻဓမ္မကထိကယံတပါꩻနဝ်ꩻသွူ။သာႏမဏေႏကျောႏ၊ ပါꩻစခါ-တုံးနဝ်

အာႏကွိုꩻ

Category:ဗုဒ္ဓဘာႏသာႏ